FMA I.Ae. 37

FMA I.Ae. 37 – reaktyvinio naikintuvo prototipas, iš Vokietijos po Antrojo pasaulinio karo pasitraukusių aviakonstruktorių XX a. šeštame dešimtmetyje kurtas Argentinoje. Lėktuvas niekuomet nebuvo išbandytas skrydyje varomas varikliais, o pats projektas 1960 m. buvo nutrauktas..

 Kūrimas 
Iš Vokietijos į Argentiną pasitraukęs aviakonstruktorius Reimaras Hortenas (Reimar Horten) apie 1952 m. pradėjo kurti reaktyvinį naikintuvą, gavusį indeksą I.Ae. 37. Naujasis projektas, priešingai nei 1951 m. nutraukti jo kurti skraidančio sparno projektai, buvo beuodegio lėktuvo tipo naikintuvas su delta sparnu ir oro įsiurbimo angoms iš abejų nosies pusių.

1953 m. pradėti sumažinto modelio bandymai aerodinaminiame tunelyje. 1954 m. spalio 1 d. pristatytas natūralaus dydžio maketas be variklio, kuris buvo išbandytas ore velkamas transportiniu Ju-52/m3.

Išskirtinė orlaivio ypatybė – pilnai stiklinė nosis ir joje gulomis įrengta piloto pozicija.

Modelio bandymų rezultatai buvo įvertinti teigiamai ir 1955 m. pradėta reaktyviniu varikliu „Rolls-Royce Derwent V“ varomo lėktuvo gamyba. Gamybos metu buvo nuspręsta, kad numatyto variklio galios nepakaks naikintuvui. Taip pat gamybos proceso eigoje, 1956 m., buvo nuspręsta įrengti tradicinės konstrukcijos piloto kabiną. Netrukus buvo priimtas sprendimas I.Ae. 37 vystyti kaip ikigarsinį mokymui skirtą lėktuvą, o pačios konstrukcijos pagrindu gaminti galingesnį, dviem sponsonuose sumontuotais varikliais varomą viršgarsinį naikintuvą, gavusį indeksą. I.A.e. 48, galintį išvystyti 2,2 Macho (apie 2700 km/h) greitį.

Prasidėjus lėšų taupymo kampanijai, 1960 m., likus vieneriems metams iki suplanuoto pirmojo I.Ae. 37 skrydžio abu projektai buvo nutraukti.

 Specifikacijos (I.Ae. 37) 
miniatiūra|Orlaivio kūrėjų komanda
Bendrosios charakteristikos

 Įgula: 1
 Ilgis: 11,78 m
 Sparno mojis: 10,00 m
 Aukštis: 4,92 m
 Sparnų plotas: 48,00 m²
 Svoris:
 tuščio: 3300 kg
 kilimo: 4800 kg
 Jėgainė: 16,02 kN traukos turboreaktyvinis variklis Rolls-Royce Derwent V

Skrydžio duomenys

 Maksimalus greitis: 800 km/h (500 mylių per valandą, 430 mazgų)
 Skrydžio nuotolis: 2 000 km (600 mylių, 520 jūrmylių)
 Skrydžio lubos: 11 000 m (36089 pėdos)

 Bibliografija 

 (EN) „I.Ae 37“, GVRanjes, Tripod.
 (ES) FMA – Fábrica militar de aviones, Militaria arg.
 (EN) I.Ae 37
 (ES) I.Ae. 37 schemos
 (ES) Aviones , AR.
 (ES) „Hortendes “, Disc aircraft, US: Grey falcon

 Išnašos 

Kategorija:Naikintuvai
Kategorija:Monoplanai
Kategorija:Eksperimentiniai orlaiviai
Kategorija:Horten orlaiviai
Kategorija:FMA orlaiviai
Kategorija:Delta sparnas
Kategorija:Beuodegiai orlaiviai
Kategorija:Nesukurti orlaiviai